આજે વહેલી સવારથી જ નગરમાં ચોરે અને ચૌવટે આ અડધો ડઝન ચોરી ની ઘટના ચર્ચાનો વિષય રહી હતી. નગરમાં એકલ દોકલ રહેતા લોકોમાં ભારે ભય જોવા મળ્યો હતો. આ તમામ મકાનમાંથી અંદાજે ચોરો રૂપિયા 124000 ની રોકડ અને 200 ગ્રામ ચાંદી ઉઠાવી ગયા છે. વડનગરના વતની અને હાલ આંતરસુબા ગામે ટાયર પંચરનો વ્યવસાય કરતા પટેલ રમેશ અમરત અને પટેલ વિમળા ભોગીલાલની ફરીયાદના આધારે પોલીસે આઇપીસીની કલમ નંબર 457/380 વિગેરે મુજબ ગુનો નોંધી પોલીસ સબ ઈન્સપેક્ટર બી.એમ.પટેલે કાર્યવાહી હાથ ધરી છે. આ ચોર બાજુની ડેરીમાં cctv કેમેરામાં કેદ થયા હોવાનું જાણવા મળ્યું પણ તે તપાસના અંતે જ ખબર પડી શકે તેમ છે. બે મકાનોમાંથી આશરે ૨૭ હજાર જેટલી ચોરી વડનગર પોલીસ સ્ટેશન અરજી દ્વારા નોંધવામાં આવી હતી.